[{"text_idx": "#000000", "text": "Sinna Maale minna saab tasakesi ja kikivarvul, mo\u0308o\u0308da ho\u0303beta\u0308htedest teerada. Sinna Maale minnes tulevad vastu lahked Unehaldjad, kes juhatavad sind imelisse Vo\u0303lumaailma, kus kauguses vilguvad o\u0303rnvalged tulukesed tumesinises ta\u0308histaevas. Seal Maal olles on kuulda imevaikseid ja hellalt uinutavaid lauluviise. Sinna Maale peatuma ja\u0308a\u0308des, teki alla pugedes ja pea padjale pannes, tuleb hinge imelikult rahulik heaolutunne, mis paitab hellalt Su silmade pa\u0308a\u0308le ja tasapisi tuleb Sinu sisse vaikus ja rahu. Kasvo\u0303i korrakski saad ra\u0308nnata muinaslugude ja unejuttude vaimustavasse maailma... See maa on Pihlapuu lasteaia Unemaa!"}, {"text_idx": "#000001", "text": "Jaanuari alguses saime kokku, et koos arutada vo\u0303imalusi osalemaks Po\u0303lvamaa TEHA vo\u0303rgustiku UNE-teemakuul. Edastasime lastevanematele u\u0308leskutse kodus lapsele unejuttu lugeda. Ru\u0308hmades vestlesime kuuldud unejuttudest ja kogusime lastele meelde ja\u0308a\u0308nud so\u0303nad so\u0303napilve. Arutlesime, mis toob hea une, ja tegime ru\u0308hmades sellest plakatid. Lapsevanematel oli 26.jaanuaril vo\u0303imalus osaleda Pihlapuu O\u0308O\u0308U\u0308LIKOOLI raames toimunud Viigi Viil-Kanguri koolitusel \u201cMagamine peaks olema lihtne \u2013 uni tervise ja heaolu toetaja\u201d. Su\u0308ndis mo\u0303te avada Pipide, Mo\u0303mmide ja muusikao\u0303petaja Ka\u0308tlini eestvedamisel Pihlapuu UNEMAA, kus ru\u0308hmad saavad ka\u0308ia juttu vestmas, unelaule kuulamas, unerutiini juurutamas ja lo\u0303unauinakut tegemas."}, {"text_idx": "#000002", "text": "Unemaa ideest olime ko\u0303ik kohe vaimustuses ja hakkasime selleks kujundama ruumi. Appi tuli majandusjuhataja Maret, kes otsis maja pealt kokku kangaid, lampe ja elektriku\u0308u\u0308nlaid. Sa\u0308ttisisime, paigutasime, kujundasime... Lisasime kuldse kuu ja ta\u0308hesa\u0308ra ning valmis ta saigi. Meist, Pipi ru\u0308hma o\u0303petajatest U\u0308lle ja Petra, Mo\u0303mmi ru\u0308hma o\u0303petajatest Liivi, Karin ja Karen ning muusikao\u0303petaja Ka\u0308tlinist, said Unemaa haldjad, igau\u0308hel oma roll."}, {"text_idx": "#000004", "text": "So\u0303brapa\u0308eval kutsusid Pipid ru\u0308hma lapsevanemad u\u0308llatuso\u0303htule. Ka\u0308tlin laulis emadele-isadele ja o\u0303petajad lugesid tuntud inimeste tsitaate armastusest. Olime o\u0303nnelikud, et saime pakkuda inspireerivat, samas nii vajalikku aega iseendale \u2013 lihtsalt olla, kuulata ja nautida ning unustada korraks kohustused ja argimured. Vanemad olid siiralt ta\u0308nulikud."}, {"text_idx": "#000005", "text": "Mo\u0303mmi ru\u0308hma laste ja o\u0303petajate u\u0308histo\u0308o\u0308na valmis ru\u0308hma magamistuppa saladuslik Unepesa, mis lastele va\u0308ikeste tulukestega magamise ajal silma pilgutab ja meelde tuletab, et puhkamine on hea ja kosutav. Meie lastelt kuuldud tagasisides Unemaal ka\u0308imise kohta ja\u0308i ko\u0303lama, et neile va\u0308ga meeldis ja uni tuli ruttu. Tuletati meelde kuuldud muinasjuttude tegelasi ja ra\u0308a\u0308giti ka sellest, kes kodus lastele uneuttu loeb. 5a poiss: \u201eMinu issi ku\u0308ll mulle u\u0308kskord loes. Kuldsest Kanast, kes a\u0308ra lendas.\u201c Kui tore, et vanemad seda ikka teevad. Omalt poolt soovitasime neile lugemiseks vahvaid raamatuid ning lapsed to\u0303id ru\u0308hma kaasa oma lemmikuid."}, {"text_idx": "#000006", "text": "Meile, Unemaa haldjatele, oli see suur ro\u0303o\u0303m, et saime pakkuda ko\u0303ikidele, nii va\u0308ikestele kui suurtele, natuke teistmoodi, lo\u0303o\u0303gastavat ja rutiinist va\u0308lja mo\u0303nusat olemist. Lastele lo\u0303unauinakut ning suurtele pa\u0308evato\u0308o\u0308st kosutavat puhkust nii kehale kui vaimule. Saime ku\u0308llaldaselt positiivseid emotsioone, oleme uhked ja o\u0303nnelikud. Unemaa oli meie jaoks kogemus, mis ei unune! Aita\u0308h ko\u0303ikidele va\u0308ikestele ja suurtele unimu\u0308tsidele, kallitele ku\u0308lalistele ja kolleegidele ning vanematele, kes meie Unemaad ku\u0308lastasid!"}]